
   REPUBLIKA HRVATSKA
 MEĐIMURSKA ŽUPANIJA          
    OPĆINA  DEKANOVEC 
    Jedinstveni upravni odjel
         F. Andrašeca 41, Dekanovec    
             Tel./fax. : 040/849-488
e-mail: opcina-dekanovec@ck.t-com.hr
                www.dekanovec.hr
    MB: 2582236, OIB 34666892913

         Klasa: 021-05/14-01/69
                    Ur. br. 2109/20-14-01
                     Dekanovec, 04.04.2014.

Na temelju članka 64. Poslovnika Općine Dekanovec ("Službeni glasnik Međimurske županije" broj 6/13),


SAZIVAM

6. sjednicu Vijeća Općine Dekanovec, dana  09.04.2014.g. (SRIJEDA) s početkom u 19.00 h  u prostorijama Općine Dekanovec. Za sjednicu predlažem slijedeći


D N E V N I  R E D

1. Donošenje Odluke o donošenju Detaljnog plana uređenja dijela stambenog područja – zapadni dio Dekanovca,
1. Donošenje Odluke o prihvaćanju Izvješća o stanju zaštite od požara na području Općine Dekanovec za 2013. godinu.



U prilog sazivu za 6. sjednicu dostavljeni je Zapisnik sa 5. sjednice, te pripadajući materijali.
U slučaju spriječenosti dolaska na sjednicu, molimo Vas obavezno obavijestite Ured Općine na telefon 849-488.
Na sjednicu Općinskog vijeća Općine Dekanovec pozivam:
· općinskog načelnika Općine Dekanovec
· zamjenika općinskog načelnika Općine Dekanovec
· novinare.


                                PREDSJEDNICA VIJEĆA
                                      OPĆINE DEKANOVEC
                                               Verica Grbavec

   REPUBLIKA HRVATSKA
 MEĐIMURSKA ŽUPANIJA          
    OPĆINA  DEKANOVEC 
    OPĆINSKO VIJEĆE


	Na temelju članka 16. Statuta Općine Dekanovec («Službeni glasnik Međimurske županije broj 6/2013), Općinsko Vijeće Općine Dekanovec na 6. sjednici održanoj dana 09.04.2014. godine donijelo je


O D L U K U 

o prihvaćanju Izvješća o stanju zaštite od požara
na području Općine Dekanovec za 2013. godinu


I.

	Općinsko vijeće Dekanovec prihvaća Izvješće o stanju zaštite od požara na području Općine Dekanovec za 2013. godinu.

II.

	Sastavni dio ove Odluke je Izvješće o stanju zaštite od požara na području Općine Dekanovec za 2013. godinu. 

III.

	Ova Odluka stupa na snagu osmog dana od dana objave u «Službenom glasniku Međimurske županije». 


OPĆINSKO VIJEĆE OPĆINE DEKANOVEC



Klasa: 021-05/14-01/72
Urbroj: 2109/20-14-01
Dekanovec, 09.04.2014.



							PREDSJEDNICA OPĆINSKOG VIJEĆA

				                                                           Verica Grbavec














Na temelju čl. 13. st.8. Zakona o zaštiti od požara (Narodne novine 92/10) i članka 43. Statuta Općine Dekanovec (Službeni glasnik Međimurske županije 06/13) općinski načelnik Općine Dekanovec dana 25.03.2014. donio je 

I Z V J E Š Ć E
 o stanju zaštite od požara  na području Općine Dekanovec u 2013. godini	

	Protupožarna zaštita temeljem Ustava RH (NN 41/2001, čl. 134.) predana je u nadležnost 
jedinica lokalne samouprave. Jedinice lokalne i područne samouprave organiziraju zaštitu od 
požara na svom području kao javnu službu te skrbe o stanju zaštite od požara sukladno 
odredbama Zakona o zaštiti od požara (NN 92/10, čl.19.), općim aktima i drugim odlukama, kao i 
priznatim pravilima tehničke prakse. Odgovorne osobe za provođenje zaštite od požara na svom 
području jesu gradonačelnici, odnosno načelnici.  Obveza je jedinice lokalne samouprave da jednom godišnje razmatraju izvješće o stanju zaštite od požara i usklade svoje Procjene i Planove zaštite od požara. 
	Općinsko vijeće Općine Dekanovec donijelo je i usvojilo Procjenu i Plan ugroženosti od požara i tehnoloških eksplozija za područje Općine Dekanovec (Službeni glasnik Međimurske županije 1/12). Općinsko je vijeće na svojoj 3. sjednici održanoj 21.10.2013. godine donijelo Odluku o usklađenju Plana zaštite od požara za Općinu Dekanovec za 2013. godinu.
	Izradom Procjene ugroženosti od požara te izradom Plana zaštite od požara Općine Dekanovec proizlazi JVP Čakovec kao središnja postrojba koja izvršava  intervencije (zaprima pozive, izlazi na intervencije, prenosi daljnje obavijesti). JVP Čakovec ima 16 osnivača: Grad Čakovec, Grad Prelog te Općina Nedelišće, Mala Subotica, Sveti Juraj na Bregu, Podturen, Belica Domašinec, Selnica, Šenkovec, Gornji Mihaljevec, Orehovica, Pribislavec, Strahoninec, Vratišinec i Dekanovec. 
	Nositelj zaštite od požara na području Općine Dekanovec je JVP Čakovec koja je u Procjenama i  Planu zaštite od požara središnja postrojba s područjem odgovornosti koje se proteže na sve jedinice lokalne samouprave koje su joj osnivači. 
	Općina Dekanovec smještena je u sjeveroistočnom, pograničnom dijelu Međimurske županije. Općina graniči zapadno s Općinom Podturen, istočno s Općinom Domašinec, jugozapadno s Općinom Belica. Sjeveroistočno, uz rijeku Muru, općinska granica ujedno je i državna granica prema Republici Mađarskoj. Ukupna površina Općine iznosi 6,0219 km2.
 
 
1. OPERATIVNO-PREVENTIVNA DJELOVANJA 
 
	Operativno i preventivno djelovanje je u tijesnoj i neraskidivoj vezi, posebice kada se uzme u obzir da svaki veći incident (požar, tehnička intervencija) neminovno nosi financijske i druge troškove, a pomnom analizom može se doći do saznanja da su uložena novčana sredstva u preventivu i operativu samo jedan mali dio vrijednosti u odnosu na štete koje nastaju štetnim događajem. 
	Operativno preventivna djelovanja podrazumijevaju sve one aktivnosti koje dobrovoljna 
društva (DVD) i profesionalne postrojbe (JVP) moraju ispunjavati sukladno Zakonu o vatrogastvu 
i Zakonu o zaštiti od požara, Procjeni i planu zaštite od požara jedinica lokalne samouprave, 
Zakonu o udrugama (za DVD), Zakona o ustanovama (JVP) te ostalih podzakonskih akata, s 
ciljem da bi svoju operativno preventivnu spremnost zadržali na nivou koji se propisuje. 

	U 2013. godini Dobrovoljno vatrogasno društvo na području Općine Dekanovec zabilježilo je ukupno 17 intervencija od čega 15 tehničkih intervencija i 2 požara suhe trave. JVP Čakovec na području Općine u 2013. godini zabilježila je 1 intervenciju.
	Tijekom cijele godine putem javnih glasila promican je značaj zaštite od požara i vatrogastva, te su se održavale javne vježbe u suradnji JVP i DVDa te vatrogasnom zajednicom Dekanovec-Domašinec-Podturen. 



	U izvještajnoj godini JVP Čakovec sudjelovao je na ukupno 11 natjecanja, DVD Dekanovec sudjelovao je na županijskom natjecanju vatrogasne djece i mladeži u Turčišću sa jednom ekipom djeca-muški i jednom ekipom mladež muški također je DVD Dekanovec sudjelovao na natjecanju vatrogasne zajednice područja Dekanovec-Domašinec-Podturen u Sivici na kojem su sudjelovale dvije ekipe muški A. Muška A1 ekipa izborila je pravo natjecanja na županijskom natjecanju u Zasadbregu.

	DVD Dekanovec obavio je ophodnje u predžetvenoj i žetvenoj sezoni u skladu sa Planom zaštite od požara u predžetvenoj i žetvenoj sezoni Općine Dekanovec za 2013. godini, te su o istome izvjestili općinskog načelnika.


2. ŠKOLOVANJE VATROGASACA 
 
	Zaposlenici JVP Čakovec tijekom godine obavljali su osposobljavanje članova dobrovoljnih vatrogasnih društava za razna zvanja u organizaciji Vatrogasne zajednice Međimurske županije. Također, pružali su pomoć školskim ustanovama, poduzećima i drugima iz područja vatrogastva i zaštite od požara, a također su obilazili one radne organizacije i ustanove u kojima je povećana požarna opasnost. 

	DVD Dekanovec proveo je osposobljavanje vatrogasaca za ispitanog vatrogasca (1član), vatrogasca I. klase(4 člana), vatrogasnog dočasnika (1 član) te specijalista za zaštitu dišnih organa(2člana).
 
3. NABAVKA VOZILA I OPREME 
 
	Pravilnik o minimumu opreme i sredstava za rad određenih vatrogasnih postrojbi dobrovoljnih vatrogasnih društava (NN 91/02) propisuje se oprema i vozila za javne vatrogasne postrojbe i dobrovoljna vatrogasna društva . 

JVP Čakovec u izvještajnoj godini nabavio je 3 komada vatrogasnih cijevi za visoki tlak, stroj za toplo pranje Challenge, alat za ručno rezanje Lukas, usisivač Mirage, košaru za prijenos cijevi B, 2 košare za prijenos cijevi C, set za manipulaciju stakla Glas-mas te 16 kompleta za takmičarsku ekipu za vatrogasnu olimpijadu.

	DVD Dekanovec nabavio je u 2013. godini  kombinezone za gašenje šumskih požara, starter punjač,  tlačne cijevi FI 75,  gumene čizme, kišne kabanice, macolu, pajser, kutiju za alat s pripadajućim ručnim alatom, dizalicu 8tona, akumulator za navalno vozilo mercedes i dimilicu za taktičke vježbe.
	
 4. IZGRADNJA TE ODRŽAVANJE PROSTORA DOBROVLJNIH VATROGASNIH DRUŠTAVA

DVD Dekanovec  raspolaže  prostorom na adresi F. Andrašeca 39, u kojem se nalazi garaža za vozilo, ured i prostorija za sastanke. Sredstva za održavanje, pokriće troškova energenata i osiguranja prostora osigurava Općina Dekanovec u svome proračunu.

5. RAD S MLADIMA, UDRUGAMA I SURADNJA S INTERVENTNIM SLUŽBAMA 
 
Preventivni rad u zaštiti od požara vatrogasne postrojbe provode u radu s građanima i kroz rad 
sa mladeži. Vatrogasne zajednice i postrojbe nastoje stvarati odgovorne članove zajednice u kojoj 
živimo i ujedno kvalitetne vatrogasce. Svako dobrovoljno vatrogasno društvo svjesno je da bez kontinuiranog rada s mladeži dolazi do zastoja u radu i pada kvalitete rada unutar samog društva. Kroz rad s mladeži ujedno povećava se i nivo preventive stanovništva. 
Suradnja između dobrovoljnog društava i JVPa Čakovec je kontinuirana i postojana.  

 
 
6. FINANCIRANJE ZAŠTITE OD POŽARA 
 
Općina Dekanovec izdvojila je za zaštitu od požara u 2013. godini iznos od 39.265,47 kn te za JVP Čakovec decentralizirana sredstva u iznosu od 8.621,07kn.

Klasa: 021-05/14-01/19
Urbroj: 2109/20-14-1
Dekanovec, 25.03.2014.

			Općinski načelnik Općine Dekanovec
			Ivan Hajdarović

